Нығмет Ибадилдин

Шахмардан құдықтан шықты

Кейіпкерлер

Шахмардан

ҚОРЛАН (Шахмарданның әйелі)

ҚАРАСАРТ (ОГПУ адамы)

КОМИССАР

Қызыл әскерлер

Ауыл адамдары, балалар

АТАБЕК( Шахмарданның ұстазы)

Бірінші акт

Аяғына дейін таптық күрес, даканса экспозициясы

1928 жыл

1 КӨРІНІС. Киіз үйде.

Шахмардан тұтас етті боршалап, Қорлан турап жатыр.

ҚОРЛАН

Жаңалық бар. Қаладан. Жаман сияқты.

Атабек кіріп кетіңдер деді.

Шахмардан

Неге бірден жаман хабар дейсің? Қаладан

әртүрлі жаңалық естіп жатырмыз ғой.

ҚОРЛАН

Әртүрлі жаңалық? Сен қалада болдың ғой. Олар жалқау, өңкей шіреніп қалғандар емес пе.

Қазақылықтан безіп, орыс болып кеткендер.

ШАХМАРДАН

Сен де қалада болдың. Сонда оқыдың.

Тілің мен кәсібіңді де әлі ұмытқан жоқсың.

ҚОРЛАН

Ол жақта бізге ештеңе жоқ. Біз қаладан қайтқанбыз.

ШАХМАРДАН

Бұл уақытша ғой. Негізі білім қалада. Ал күш білімде.

ҚОРЛАН

Жүр енді Атабекке барайық. Ол бәрін айтар.

2 КӨРІНІС.

АТАБЕК ауылдың үш баласын оқытып отыр. Шахмардан киіз үйге амандаса кіреді. Балалар да онымен амандасып жатыр.

ШАХМАРДАН

Ассалам Алейкум!

АТАБЕК

Уалейкум Ассалам!

БАЛАЛАР

Қалыңыз қалай?

ШАХМАРДАН

Бәрі орынша, рахмет. Қандай жаңалықтарыңыз бар?

БІРІНШІ БАЛА

О, Сіз естімеген жаңалықтар ол жақта!

ЕКІНШІ БАЛА

Ағай, қаладағылар жынданып кеткен сияқты!

ҮШІНШІ БАЛА

Иә, бұл шын, біз енді ол жаққа бармаймыз.

АТАБЕК

Сол туралы сөйлесеміз. Балалар, үйлеріңе қайта беріңдер.

ШАХМАРДАН

Ойбай, не боп қалыпты, мен оқып жүргенде, бәрі жақсы еді.

АТАБЕК

Мында қарашы.

Атабек қала газетінің бір топ бумасын көрсетіп, оған қолын жақындатады. Газеттерден от жалындап, лаулай бастайды. Қасіретті әуен естіледі. Адамдар атып шығып жатыр. Қарасарттың бет әлпеті көрінеді. Голограмма сияқты. Қарасарт аузын ашып, бірдеңеге қаһарланып, айғайлап жатады.

ШАХМАРДАН

Бұл біздің жақтікі емес пе еді? Мен оны он жыл бұрын көргенмін.

АТАБЕК

Енді біздікі емес.

ҚОРЛАН

Мынау ҚАРАСАРТ па?

АТАБЕК

Кызылъеров.

ҚОРЛАН

Ол өзі не деп жатыр? Түсінсем бұйырмасын.

АТАБЕК

Біз туралы жағымсыз бірдеңелерді айтып жатыр. Шахмардан,

мынаны оқып жіберші, қалада оқыдың ғой, орысша білесің.

Атабек Шахмарданға газетті береді, Шахмардан оқи бастайды.

ШАХМАРДАН

Байлар мен байшылдық құртылуы тиіс. Осыны жазыпты.

Бәрінен бүкіл етті тартып алу керек.

АТАБЕК

Бұл не, сонда таптық күрес туралы болғаны ғой, түсінсек.

ҚОРЛАН

Күресі несі? Қазақша күрес пе?

ШАХМАРДАН

Ішкі күрес әлде қазақтармен күрес. Әлі түсінбей тұрмын.

АТАБЕК

Олар қалай байларды анықтайды? Ол туралы бірдеңе жазылып па?

ШАХМАРДАН

Менің ойлауымша, біз барлығымыз олар үшін баймыз.

Малымыз бар, үйіміз бар, жер де біздікі.

АТАБЕК

Дұшпандықтың иісі шығып тұр бұл жерде.

ШАХМАРДАН

Түсіме қасқыр кіріп еді, бұл жаман ырым.

Ет беріп едім, ұлып қоя берді.

АТАБЕК

Қасқырлар жазда жоламайды, ол шапқысы келді ме екен әлде ескертпекші болды ма екен... Не болса да бұл қастандықтың алдын алу керек.

ҚОРЛАН

Жүріңдер күй тартып жіберейік.

Бәрі киіз үйден шығады, Атабек домбырасын алып, шерте бастайды. Бәрі кезекпен ойнап отыр. Күтпеген жерден алаулап от жана бастайды. ҚОРЛАН тосын лаулаған оттың жарқылынан шыңғырып жібереді. Шахмардан домбырасын тарта береді. Атабек домбырасын қойып, зікір сала бастайды, зікір кезінде қалықтап ұшады. Атабек зікір кезінде, ұшқанда қолымен атқан от шарлары алысқа аспанға шарықтап, жарылып жатады. Атабек жерге түсіп, ес-түссіз, әлсіз құлайды.

ШАХМАРДАН

Біздің таптық күрес дегеніміз осы.

Қазір ол өзіне келеді.

ҚОРЛАН

Оның күші жете ме екен ? Біздің күшіміз ше?

ШАХМАРДАН

Олар бұрынғыдай пулеметпен келеді. Ал мына отты шарлар тым ертегідей. Ескірген. Көне замандағыдай.

ҚОРЛАН

Енді не істеуіміз керек?

ШАХМАРДАН

Киіз үйге кіргізейік. Кел, су беріп, жатқызайық.Қорықпа,шешімін табамыз.

Олар Атабекті жатқызып, үйлеріне кетеді.

3 КӨРІНІС.

Шахмардан ұйықтап, түс көріп жатыр, түсінде қызыләскерлер қасқыр болып кіріп, ауылға шабуылдап, киіз үйлер жанып жатыр, адамдар шашырап, қашып барады. Ақ көзі жансыз, бурка киген адам пайда болады. Бұл Қызыл әскер Комиссары, қолында гәзет, өрт кезінде бірдеңе оқып тұр.

КОМИССАР

Ай-ай құлынымай,

бай боласын бай

Жүрегінңе бал, Аузыңа май

Алып тастай Алып қой-ай

Сен дүниеден өттің

Көріңе кірдің Отты өшірдім

Таптық кұрес Мен сенімен

Жекпе жек жау журек

Мен камисар сен топырағысың

Өзіңнің отың қайда

Малды осы жерден айда

Отан аттан нұротан

Жан малын алдым

Мен пулемет, сен даланың топырағысың

Таптық күрес даканса даканса.

Айнала толған солдаттар. Олар біреудің қолынан ұстап, басы салбырап кеткен, сүйретіп келеді. Солдаттар оны атады. Құлаған адамның жүзі көрінеді. Бұл Шахмардан.

ШАХМАРДАН

Ааа!!!

Шахмардан айғайдан оянып кетеді. Сахнада жарық өшіріледі.

2 Акт

Картоп/Бәреңгі мен көмпеске, белсебет, жасасын!

4 КӨРІНІС.

Қызыләскерлер киіз үйлерді қоршап алған. Қарасарт шығады. Ауыл адамдары киіз үйдің жанында тұр.

ҚАРАСАРТ

Бәрің шығыңдар! Тек нәрестелер шіріп,сасыған бесіктерінде қалсын. Өкіметтің маңызды жаңалықтары.

Көкжиекте қасқырлар ұлуда.

ҚАРАСАРТ

Сендердің көшіп-қонатын бақытты уақыттарын аяқталған. Жас республикаға ет пен мал керек. Бізде етпен қамтамасыз етудің жоспары бар. Ол-план. Кімде-кім мал тапсырмаса, Сібірге айдалады.

Ажалды сол жақта табасыңдар.

АДАМДАР *айғайлап жатыр*

Қайдағы Сібір? Өзің кет. Билік

мал мен жерді бізге берді.

ҚАРАСАРТ

Ауыздарыңды жабыңдар! Мәскеу бұйырып тұр.

ШАХМАРДАН

Аузымызды Мәскеу жауып тұр ма? Тартып алу- заңсыз. Мәскеу алыста, мұнда кімнің малы бар, кімнің баласы бар екенін білмейді. Қане ол заңың? Өзің шығардың ба?

ҚАРАСАРТ

Сен не деп тұрсың, байдың тұқымы?

Өй, жоқ, байдың құйыршығы.

Адамдар:

Байден? Жо ма? Жүсіп пе?

ШАХМАРДАН

Кім? Сен неғып мына жерде жыбырлап тұрсың? Көп болды ма еліңді осы былғары шапанға сатқалы?

Комиссар алдыға шығады. Ол сөзін салмақтап айтып жатыр.

КОМИССАР

Байдың құйыршығы сен, ал ол былғары шапанды кеңес өкіметіне қарсы шыққан, өлген жаудан шешіп алған. Жер мен мал, тіпті ауа мен аспан да - барлығы біздікі.

ШАХМАРДАН

Кеңес өкіметі жерді бізге қайтарған.

КОМИССАР

Қалай берсе, солай қайтарып алады.

Енді оның орнына сендер ет бересіңдер.

ШАХМАРДАН

Онда біз аштан өлеміз ғой. Балалар да, әйелдер де.

ҚАРАСАРТ

Тағы туып аласыңдар!

Қарасарт тапаншасын оқтап, Шахмарданға кезейді. Ауыл еркектері мылтықтарын арқаларынан шығарып, қызыләскерлерге кезей бастайды.

ҚАРАСАРТ

Кеңес өкіметі сендердің қамдарыңды ойлайды, сендер болсаңдар, жақсылықты білмейтін итсіңдер, иттер. Сендерге, сендерге, арс,арс, арп,арп.

Кенеттен Қарасарт арсылдап, төрт аяқтап құлайды. Тобырдың ішінде тұрған Атабекке Комиссар қарап тұр. Қарасартты ешкім түсінер емес, Қарасарт не болып жатқанын түсінбей, Шахмарданға зілденіп абалай бастайды.

ШАХМАРДАН

Менің шаруам жоқ. Кет,кет, жақсы ит.

Қарасарт қыңсылап, күшікше шәуілдей бастайды. Қарасарт домалай жөнелді.

ШАХМАРДАН(мылтығын алып)

Бұл не болды? Кім өзі? Мынаған революция жыны тиді ме?

Мүмкін оны қиналтпай, атып тастау керек шығар?

КОМИССАР

Ша – дедім!

Комиссар топтың алдына бурка мен папаха киіп шығып, өзінің биін билеп жөнелді. Ол зікірдегідей айналып, советтік сиқырсөздерді айғайлап, жерден көтеріліп барады.

КОМИССАР: Жылқы жеген, елді жеген

Ленин,Сталин мен Бухарин

Алға, жолдас, алға

Коммунизм, коммунизм

Жалғыз көпті күтпейді

Жасасын белесебет

Көмпеске, бәреңгі

Барлық елдің пролетарлары

Аз ғана аштық

Менің елім пулеметті құрметтейді

Аз ғана аштық

Менің елім пулеметті жақсы көреді!

Алға революция шақырады

Кейін қайт

Көпке жаман, бізге қуаныш

Комиссар бидің қызған кезінде, буркасын шешіп алып, Қарасартқа жабады. Қарасарт бурканың астында дірілдеп, айғайлауда. Қарасарт бурканың астынан шығып, өз даусымен сөйлей бастайды.

ҚАРАСАРТ

Ууу иттер. Өлім келді сендерге!

Шық жекпе жекке! Кім қорқақ емес,қане!

Қарасарт гимнастеркасын жыртып, айырып жатыр, кесек бұлшық етті кеудесі мен қолдары көрініп тұр. Ол секіріп жүр, сондай қорқынышты. Комиссар Атабек жаққа мысқылдап қарайды, емін еркін, иығын көтеріп қояды. Комиссар ауылға отрядтың пулеметін тиеп келген арбаға отырып, шегінеді. Қарасарттың айналасында шеңбер пайда болады.

5 КӨРІНІС. Палуанмен жекпе жек.

Шахмардан Қарасартқа қарай жүреді, бірақ қайдан пайда болғаны белгісіз алып палуан оны артына қарай жылжытып жібереді.

ШАХМАРДАН

Сен кімсің?

Палуан Шахмарданнан екі есе биік, адам сенбейтін ертегідегідей күшті алып сияқты. Палуан Шахмарданға үндемей жымиып, ортаға шығады. Алып пен Қарасарт күресе бастайды. Адамдар шулап, қолпаштап жатыр.

КАРАСАРТ

Мені билік қолдайды! Мені жұмысшылар табы қолдайды! Мұнда мен нағыз күшті және дөкеймін.

Карасарт тоқтамай шабуылдайды. Комиссар алақандарын үйкеп, күліп тұр. Шетте тұрған Атабек жекпе жекке көз алмай қарап тұр. Жекпе жек күтпеген жерден тез бітеді. Палуан Қарасартты көтеріп алып, аспанға лақтырады. Қарасарт Комиссардың үстіне құлайды. Бәрі шулап, палуанды жігерлендіруде. Палуан топты жарып, кетіп барады. Барлығы оның артынан қарап тұр.

БАРЛЫҒЫ

Бұл кім екен? Бұл палуан кім болды екен?

Бәрекелді, өзі қайдан екен?

Палуан жолда келе жатыр, бір уақытта аспанға басқышпен көтеріліп барады, кенеттен ғайып боп кетеді. Аспанда палуанға ұқсас бұлт шығады. Комиссар таңқалып жатыр. Қарасарт үреймен қарап түр. Шахмардан күліп тұр. Адамдар айғайлап жатыр. Атабек бұлтты көзімен шығарып салып, маңдай терін сүртеді. Кемпірқосақ көрінді.

6 КӨРІНІС. Комиссар ел алдына шығады.

КОМИССАР

Жақсы, бәріміз қызықтадық, сиқырды қарадық,ол бізге де ұнады, бірақ шаруамыз туралы сөйлесетін уақыт келді.

ҚАРАСАРТ

Ал қазақтар, біз сендерге қонақпыз

ғой. Қой сойыңдар. Тіпті екеуін.

КОМИССАР

Жолдас Кызылъеров дұрыс айтады. Тамақ ішейік, ақылдасайық.

Сен жолдас Кызылъеров біздің көңілімізді көтерем деп қатты шаршадың.

ҚАРАСАРТ

Иә, Жолдас Комиссар, қалжырадым.

КОМИССАР

Ит те болдың, бұлтпен де айқастың. Тамақ

жеп, демалуға уақыт келді. Тоққарынға бәрін шешейік.

ҚАРАСАРТ(сыбырлайды)

Барлығын.

АТАБЕК

Сендерге той жасаймыз. Сонда бәрін шешеміз.

Біз өкіметке қарсы емеспіз. Қонақ дегеніміз– ол құдайы қонақ

ШАХМАРДАН

Қайдағы той? Қайдағы қонақ?

Атабек оның иығына қолын салады. Ар жағынан Қорлан қолын алады.

ҚАРАСАРТ

Біз сендерге тұз әкелдік.

ҚОРЛАН

Шынында, бізде көптен бері тұзға зәруміз.

КОМИССАР

Балаларға қант пен кәмпит! Келіңдер. Қатын, бала, сендерге совет өкіметі арнайы кәмпитін сыйлап жатыр. Ақсақал, қорықпа, сендерге бұл Америка Құрама штатының уланған көрпелері емес.

Оның қайда екенін білмейтін де шығарсыз? Туған далаңда шаң басқан. Ғасырлар бойы. Солай ма, жолдас Кызылъеров?

ҚАРАСАРТ

Есектің артын тазалап, күн көрдіңдер. Ал әлем бізден озып кетті.

Иә, жолдас Комиссар!

Бәрі Атабекке қарайды. Ол басын изейді. Балалар жүгіріп келіп жатыр, әйелдер де жақындады. Комиссар мұзкәмпитті лақтырды.

7 КӨРІНІС.

Қорлан далада қазанда бірдеңені тұздап жатыр

ҚОРЛАН

Бізге қаладан сіріңке, ұн да керек еді.

Олармен қалай келісуге болады?

ШАХМАРДАН

Енді не сіріңкеге сатыламыз ба?

АТАБЕК

Сатылмаймыз, бірақ оларды тыңдау керек.

Комиссар келіп, жандарына отырады.

КОМИССАР

Жолдас, Ақсакал, менің байқағаным, мәселені сенімен шешу керек сияқты? Ет болмаса, менің басымды алады.

АТАБЕК

Ел айтар. Ешкім өкіметке қарсы болмайды.

ШАХМАРДАН

Біз момын адамдармыз. Өкіметті сыйлаймыз.

КОМИССАР

Жақсы онда. Демек ет тапсыруды орындаймыз. Қасқыр емеспіз қойды талайтын.

Комиссар кенеттен қасқырша ұлып қоя берді. Бірден қараңғы түсіп кетеді. Даладағы қасқырлар Комиссарға жауап береді. Комиссардың азу тістері өсіп шыға келеді, бірақ Атабек бейғам. Қорлан мен Шахмардан параллельді әлемде сияқты. Бейнелері көмескілеу.

КОМИССАР

Малыңды бер, шал!!!

Атабек қолындағы түтікшені сындырып отыр. Бірден айнала жарық болып кетеді.

АТАБЕК

Жоқ.

КОМИССАР ұзақ жөтеліп, атып тұрып, жөнекей артына қарап, тез кетіп бара жатты. Комиссар Атабекке кекті көзімен ата қарады.

КОМИССАР.

Сен оларды қорғай алмайсың!

АТАБЕК

Біз келіскен едік қой. Бірге ас ішеміз, ақылдасамыз деп.

Қорлан мен Шахмарданның сұлбалары анық көрінеді. ҚОРЛАН қазандағы сорпаны араластырып жатыр.

ҚОРЛАН

Жел ме әлде ұлыған дыбыс па, не болып жатыр?

ШАХМАРДАН

Мен де қасқырдың иісін сезгендей болдым, бірдеңенің мүңкігені мен жат көзді де...

АТАБЕК

Бәрі орынша, етті баптай беріңдер. Бір қазанда екі басты пісірмеуші еді.

8 КӨРІНІС.

ОГПУдың адамдары кенеп шатырда отыр. Комиссар жатыр, ауырып жатқан сияқты. Жанында Қарасарт отыр. Қарасарт бесатарды бөлшектеп, тазалап жатыр.

КОМИССАР

Жолдас Кызылъеров…

ҚАРАСАРТ

Иә, жолдас КОМИССАР?

КОМИССАР

Ана шал мүлде жәй адам емес

ҚАРАСАРТ

Рұқсат етсеңіз мен оны революцияның жауы деп шарт еткізейін.

КОМИССАР

Сен қатыныңның жұмсақ жеріне шапалағыңды шарт еткіз. Оны кез келген уақытта жалп еткізуге болады. Мұнда ол бәрін қорғай алғанмен, өзіне келгенде әлсіз екен.

ҚАРАСАРТ

Ол ескінің қалдығы. Қартайған кәрі шал. Шахмардан қауіпті..

КОМИССАР

Еее, сен не білесің, жолдас Кызылъеров…Таптық күрес ешқашан бітпейді. Ал сен партияға адалсың ба?

ҚАРАСАРТ

Ант етемін ... Мына жергілікті бақсыларды да. Иә, бүкіл жергілікті тұрғындарды да етке!

КОМИССАР

Біздің жарқын болашағымызда мына шалға

орын бар ма? Мына Атабекке?

ҚАРАСАРТ

Жалп еткізейінші оны? Пулеметтен?

КОМИССАР

Бұлтпен алысқаныңды ұмытып қалдың ба? Бақсыны коммунистік сиқыр жолымен жеңу керек. Және партиялық тәртіптің тапқырлық жолымен. Дайынсың ба? Сезіп тұрсың ба?

ҚАРАСАРТ

Әрқашан!

КОМИССАР

Солай ма!

ҚАРАСАРТ

Он бес жыл бүрын Атабек мені бәріне үйреткен, коммунист болғаннан бері бәрін ұмытып қалыппын.

КОМИССАР

Ұмытқаның дұрыс болған, басты жаңамен толтыру үшін босату керек. Мен саған осы ескі сиқырды жеңуді үйретемін.

Қарасарт жиналған бесатардың үңгісін үрлеп жатыр.

КОМИССАР

Оларды сен жеңуің керек. Бұл менің жерім емес. Күшім жетпес. Ал сенің күшің бар. Мен білемін.

ҚАРАСАРТ

Иә, өзімде күш бар екенін сеземін, болды да.

КОМИССАР

Отыр, көзіңді жұм.

Қарасарт отырады, Комиссар оның иығына өзінің буркасын жабады.

КОМИССАР

Ленин Сталин

Сатқын Бухарин

Тойға барды

Тойып алды

Пинегрет, арақ

Қара бет домалақ

Сақалынды сипалап

Белесебет қайда

Үш алжығанды айда

Күш атаны танымайды

Жеңілген айқалайды

Сен менің балам

Қолыңа найза салам

Қасқыр оян, қасқыр қоян

Көзінді аш, қоян қасқырдан қаш!

Комиссар өз биін бастайды, қолымен пас жасап, сөйлеп жатыр.

КОМИССАР

Сен мен сенбі сәрсенбі

Күш қайдасын ағайын

Сен мен сенбі сәрсенбі

Күш берші күш алшы

Жуз жыл мың жау

Жұл жауды жұл

Мыңжылдық сен

Екі жүздік мен

Комиссар Қызыл жалауды шығарып, оны олай - бұлай бұлғап, айқайлай бастады.

КОМИССАР

Оян қасқыр. Боран оян!

Дауылпаз айқалап самғайды!

Комсомол ұлиды!

Олар өледі сен ұлисын!

УУУУУ!

Қарасарт та айқайлап жатыр, оған Комиссар сабырмен жауап беріп тұр.

КОМИССАР

Енді сен қарулысың, енді сен дауылпазсың! Сиқыршысың. Ешқашан үрме. Тек қана ұли бер. УУУ!

ҚАРАСАРТ

УУУ!

9 КӨРІНІС.

Атабек домбырасын ұстап отыр, ойнап қояды. Жанында Шахмардан мен Қорлан отыр.

ШАХМАРДАН

Олар неге келмей жатыр? Ет дайын болып қалды. Оларды шақыру керек.

ҚОРЛАН

Мен барып, шақырып келейін

АТАБЕК

Асықпаңдар, өздері келеді. ҚАРАСАРТ

керек болғанда, келмей қоймайды.

ШАХМАРДАН

Ол кім өзі? Мен оның біздің ауылдан екенін ғана білемін.

АТАБЕК

Мен Қарасартты қалаға жіберген едім. Қаланың зиялылығын үйренсін деп. Ол бақсылықты білетін, адамдардың ойын оқи алатын, содан қалаға ғылымды оқып. білуге жібергенмін. Тіпті ҚОРЛАН сенің емес, оның әйелі болуы керектін.

ҚОРЛАН

Мен? Менен кім сұрапты?

АТАБЕК

Ол керемет болған. Шахмарданға дейін. Ол бізге көмектесуі керек еді. Бірақ ол менменсіп кетіп, бәрін ұмытты. Біз ол арқылы мал сатқанбыз, ал міндетін ...Ол кезде қару жарақ тапшы еді... Бізге керек болған. Өте. Қарасарт көмектескен жоқ. Көп адам оққа ұшты, мен оны жүрегімнен алып тастағанмын. Қазір оның күші ұйқыда.

АКТ 2. МЕРЕКЕ, ТОЙ МЕН СЕНІҢ КӨКЕТАЙЫҢ КОМИССССААААРРРР!

10 КӨРІНІС.

Қорлан, Шахмардан, Атабек, Комиссар және Қарасарт дөңгелек дастарханда отыр, табақтарда ет.

АТАБЕК

Қуаныш бітпесін, той басталып, жалғассын. Құрметті коммунист қонақтар және қалалықтар бастайық. Біздің ардақты қонағымыз үшін...

КОМИССАР

Мені жәй жолдас Комиссар деңіздер, ал құрметпен

Комиссар Комиссарович Комиссар бей деп айтуға болады.

ҚАРАСАРТ

Сүріленген, тұздалған ет, міне жас ет. Сіз үшін жақсы тырысыпты.

КОМИССАР(тамсанып)

Ммм, иісі қандай! Дәмі қандай!

Алғашқы түні бойын үрей -қорқыныш билеген қыздай!

ШАХМАРДАН Атабекке

Олар бейпіл сөздерді айтып жатыр.

ҚАРАСАРТ

Жолдас Комиссар, не деп тұрсыз? Кімге қорқынышты болу керек? Мен бірдеңені естімей қалдым ба?

КОМИССАР

Малшы туғандар, Сіздерге коммунистік сәлем! Бастайық!

Қорлан Комиссардың алдына бас қояды. Комиссар артына шалқалайды.

КОМИССАР

Өй, бұл не өзі? Тісі бар!

ҚАРАСАРТ

Бұл қойдың басы құрметті қонаққа беріледі. Сізге!

КОМИССАР

О! Ал онымен не істейін? Сүйегімен жейін бе? Әлде қонақтармен қоса жейін бе?

Қарасарт жалпақтап күледі.

ҚАРАСАРТ

Жоқ, құлақты жақсы естісін, көзді көреген болсын, ал миды ақылды болсын деп береді. Символизм ғой.

КОМИССАР

Демек көз бен құлақ? Бұлар спецоргандағы жолдастарға керек, әрине, аңдып, тыңдау үшін. Символизм. Қандай сөздерді білесің, өзің... куртуазды буржуазиялық. Қайдан? Сені бұлт жерге қатты құлатпаған ба өзі?

ҚАРАСАРТ

Жоға. Ал «куртуазды» дегенді білмеймін, ол не? Бізше? Бөтен сөз сияқты.

КОМИССАР

Ммм, иә деген. Оған басыңызды қатырмаңыз, жолдас Кзылъеров. Өзіңіздің де, қойдың да. Ол әлі өзіңізге керек болады. Ал енді бастың сазайын берейін. Комиссардың баспен шайқасы болады.

ҚАРАСАРТ

Қайдағы шайқас?

КОМИССАР

Соңғы және шешуші!

ҚАРАСАРТ

Мен дайын!

КОМИССАР

Мәссаған! Әрқашан дайын!

ҚАРАСАРТ

Не үшін шайқас?

КОМИССАР

Барлық жақсылық үшін, барлық жамандыққа қарсы.

ҚАРАСАРТ

Мен қолдаймын!

КОМИССАР

Сен әлі жассың, көксің піспеген, жолдас Кызылеъров. Қызыл болып пісуің керек. Фамилияң сияқты! Дәл сондай! Мен де сендерше бірдеңе білемін, ә.

ҚАРАСАРТ

Тырысамын, мыыырзаа ....жолдас Комиссар!

КОМИССАР

Бұл біздің мәңгілік шайқас. Ой, жүрек және жан үшін! Солай ма сұлу бикеш?

Атабек домбырада ойнап, отырғандарды аралап жүр. Бәрі тамақтана бастайды. Балалар араларында жүгіріп жүр. ОГПУлықтар мен ауыл адамдары аралас отыр. ҚОРЛАН табақ таратып жүр, Атабекке иіліп

ҚОРЛАН *сыбырлап*

Есіңізде ме мына адамдардың ниеттері таза емес дегенім?

АТАБЕК

Бәрі ойдағыдай, мен де жәй домбырамда ойнап жүрген жоқпын.

КОМИССАР

Қария күшті. Біраз әуреге салатын сияқты.

Комиссар сөз алып, Атабекке тоқта дегендей белгі береді

КОМИССАР

Мына асқа, дәмді етке рақмет, жолдастар. Бірақ, мынандай мәселе, дегенмен осындай мол ет көп жақтастарымызда жоқ. Оларға ет керек және оны сіздер бере аласыздар. Совет үкіметі кең, казақтарға жер берді, патша үкіметін құлатты, әйелдер, көріп тұрғандарыңыздай, еркектермен қатар жүр. Еркін. Совет үкіметі бұл жерге тыныштық әкелді. Мен ол үшін кез келгеннің өңешін үзіп жіберуге дайынмын. Ал мынау менің сүйікті Совет үкіметіне арнаған шумақтарым.

Әлемге жалын әкелдік

Жыландарды өлтірдік

Буржуазия жылан ғой

Бітпесін Қанды той, той

Сақ бол балақай

Пәй пәй соқыр Николай

Лександр Пітр

Мәскеуде шалқайып отыр

Ленин каһарман бала

Патшаны атты маңдайына

Патшайымды қудық

Бір сен үшін тудық

Шіркін-ай Николай

Қызыл туы қызыл тай

Ет жок, ет бар

Сенін көкетайың Комиссссаааарррр!

Комиссар горнды алып, буркасымен айналып, горнды үрлеп тарта бастайды. Оны Атабектің домбырасының үні бөліп жібереді. Домбыраның арынды, баяу және көтеріңкі ойнаған үні естіліп жатыр.

КОМИССАР

Эх, қандай әнді бұзып жіберді. Биді де. Шаршадым сендерден, қасарысқан қыңырлардан.

.

11КӨРІНІС.

КОМИССАР аяғымен жер тебініп жатыр және бірден қараңғы түсіп кетеді. Комиссар туды жайып, желбіретіп айнала бастайды.

КОМИССАР

Революция биі мәңгі жалғасуда! Маэстро найзағай!

Бірден аспанда бұлт қаптап, күнді жауып, жел мен жауын басталады. Малдар өкіріп, иттер ұлиды. Желдің шуын домбыра үні басып кетеді.

КОМИССАР

Дауылпаз самғайды, УУУУУ!

ҚАРАСАРТ

УУУУ!

Атабек домбырасын қоймай ойнап, алдыға шығады.

АТАБЕК

Шахмардан, көмектес! Комиссарды тоқтат!

Шахмардан Комиссарды бас салып, жерге құлатады. КОМИССАР домалап барып, туға оралып қалады. Шахмардан онымен алысып жатыр. Қарасарт төбелеске килігіп, аспанға ата бастайды.

ҚАРАСАРТ

Е, қараңғы халқым, шаршадым сендерден!

Коммунизмге барғыларың келмейді!

Өліңдер, ендеше!

Қарасарт туға оранып, аласұрған Комиссарды ұстап тұрған Шахмарданды атады. Қарасарттың оғы Шахмарданға тимейді. Комиссар есін жинап, үстінен туды шешіп, Шахмарданды итеріп жібереді.

КОМИССАР

Жолдас Кызылеъров, онда атпа!

КОМИССАР тапаншаны жұлып алып, Атабектің домбырасын атады. Домбыра жарылып, сыңсыған үні шығады. Атабек тоқтап, Комиссарға таңқалып қарайды. Осы сыңсыған үннен бәрі тоқтай қалады.

КОМИССАР

Сен не ойладың, шал? Біз тек қана би билеп, құстармен сиқыр ғана көрсете аламыз ба екен?

АТАБЕК

Мұны ешкім жасамау керек. Рұқсат жоқ!

КОМИССАР

Маған болады. Бәрін байлап тастаңдар, енді.

Қызыләскерлер жүгіріп шығып, АТАБЕК пен Шахмарданды байлай бастайды.

12 КӨРІНІС.

Шахмардан байлаулы, жерде отыр. Атабек те байланған, бөлек отыр. Қарасарт оларды айналып жүр. Бұл тергеу. Комиссар бұрышта отыр.

ҚАРАСАРТ

Бүлік шығармақсыңдар ғой? Бізді тиісуге болмайды. Ал бізге болады. Бізге бәрі болады.

Қарасарт қамшысын төбесіне үйіріп алып, қалай ұша жөнелгенін өзі де сезбей қалды.

КОМИССАР

Жолдас! Сен үйреніп алдың! Революция дию!

Қарасарт ұшып бара жатқанын сезіп, түсе бастайды.

ҚАРАСАРТ

Маған бойымдағы өшпенділік күш беріп, ұшыратынын түсіндім. Сендердің төбелеріңде, лас малшылар!

ШАХМАРДАН

Біз саған не істеппіз? Сендер емессіңдер ме төбелес шығарып, етті тартып алып жатқандарың?

ҚАРАСАРТ

Сен өзің, топассың ба? Қайталап айтамын, бізге болады!

ШАХМАРДАН

Не үшін? Біз өзіміз емеспіз пе. Сен де малшы болғансың. Әкең менің әкемді білетін, аналарымыз бізді бірге бесікте тербеткен.

ҚАРАСАРТ

Қалай сайрап кетті, ә. Сен маған ешкім емессің. Маған Сәвет өкіметі өзіміз болады. Менің әйелім. Әкем-Ленин. Ал шешем Карл Маркс!

ШАХМАРДАН

Ленин сенің әкең? Қызыл Ер емес пе еді? Ал анаң ше? Қайдағы Карл? Сен қазақ емессің бе?

ҚАРАСАРТ

Қайдағы мен саған қазақ. Қазақтар енді жоқ! Болған-ды, бәрі кетіп қалған. Біздің бронепоездың тарихи тұрағында. Мен бәлшебек коммуниспін. Ал сен болсаң, бүкіл дүниежүзі революциясының етігіне жабысқан лас батпақсың.

13 КӨРІНІС.

Комиссар шатырдың бұрышында отырған Атабекке қарсы орындықта отыр. Атабек байлаулы. Аузын да байлап тастаған.

КОМИССАР

Шал мықтысын, бірақ сен әлсіредің,

күшің кетті. Сенің заманың өтті. Қайт ойыңнан,

қадіріңмен өлгің келсе.

Комиссар қамшыны бір осқанда, Атабектің аузын шешіп жібереді.

АТАБЕК

Уақыт, Заман туралы не білесің, сен?

КОМИССАР

Бұл қинау ма әлде пәлсәпалық айтыс па?

Сен тым болмаса, су сұрай ма деп ойласам. Мейлің білсін, шал! Әркім білгенімен. Мені аз қинады деп ойлайтын шығарсың? Қандай ұстаздарым болмады десеңші, әлі күнге дейін қорқыныштан қалтырап кетем. Қазір жай ғана жаттыққаным ғой. Бірдеңе дегің келе ме?

АТАБЕК

Не керек сендерге, айтыңдар? Мен сендерді мүлдем түсінбедім.

КОМИССАР

Қалай сөйлеп кетті өзі, ә. Тіпті. Малды қайтар, мына жерді де. Өзің бәрін дуалап тастадың, мен оны жақсы білем. Көне бірдеңелерді. Мал алуға барсақ, із-түзсіз жоғалтып кетерміз. Мойында, қадірімен жапонша өлем десең, сен Жапонияға тоннель қазған, жапон жансызысың де. Байқа.

Комиссар қолың созып, қашықтан Шахмарданды буындыра бастайды. Шахмардан тұншыға бастайды. Қарасарт таңқалып, жан жағына жалтақтайды.

КОМИССАР

Көрдің бе. Оны өлтіремін, сенің

шәкірттерің де, білімің де жойылады.

Шахмардан талып қалады.

КОМИССАР

Оның әйелін де өлтіреміз, оған да сенің

күшің дарыған. Бірақ әлі оянбаған. Мына

жерде ештеңе өспес үшін бомба жарамыз.

Сендерді де, сендердің топалаң малдарыңды да мәңгі құрту үшін.

АТАБЕК

Қинама оны. Ол әлі бұл күштің қасиетін білмейді, түсінбейді де.

КОМИССАР

Мақұл, сенің ақ сақалыңның құрметіне.

Шахмарданның дөңбекшіп, қиналғаны басылады.

АТАБЕК

Қатындарды да босат.

КОМИССАР

Қалай, қалай? Сен маған шарт қойып жатырсың ба? Әйелдерің бізде.

АТАБЕК

Нені тосып отыр?

КОМИССАР

Сені, сен не істесең, біз де соны істейміз.

АТАБЕК

Қорлан қайда?

КОМИССАР

Кім ол? Қорлан ба? Ол да мылтықтың көздеуінде қалтырап тұр.

АТАБЕК

Мен берілуге дайынмын, тіпті өлуге де

бармын, малды да, мінімге жарайтын аттарды да

алыңдар. Бірақ сен бәрін босат, кет. Олар жаяу жүре береді.

КОМИССАР

Шал, сен тез басыңды ие салдың ғой. Сені

қайсар, сайыпқыран деп ойлаушы едім, күтпедім сенен.

АТАБЕК

Қатын, бала-шағаларды босат, абыройыңды

сақта, ұятқа қалма.

КОМИССАР

Ұят, абырой дейсің бе? Ее, шал, сен де алжыған

екенсің. Абыройым мен ұятымды революцияға

бергенмін. Сақтау үшін. Бірақ ол лақтырып, керек қылмады.

АТАБЕК

Сен сиқыршысың, тылсым күштің иесісің. Мен өлемін, бұл дүниеден өтемін, саған да өлім келеді. Қазақты не үшін қинап, зорлайсың?

КОМИССАР

Рахаттану үшін. Сенің маған, тылсым дүниеге, ар-намысқа, жастарға сенетініңе түкірдім.

Комиссар түкіреді.

АТАБЕК

Сен өзіңе түкіріп, бүкіл күшіңді сатып кеттің.

КОМИССАР

Жетет, әбден мені шаршаттың ғой.  
Жарайды, келістік. Күш кімде екен, ұқтың ба?

Сыртта әйелдер айқайлап жатыр, айқайлаған шу фон ретінде болады.

КОМИССАР *түнге айқайлайды*

Шулап жатқан қатындарды босатып жіберіңдер. Немесе құртыңдар. Бучаны көрсетіңдер, ол қолдарыңнан жақсы келеді.

14 КӨРІНІС.

Құдыққа Атабек пен Шахмарданды алып келеді. Жандарында ауыл адамдары.

КОМИССАР

Сәбет өкіметі атынан Атабек шалды

революцияға қарсы бүлік шығарғаны үшін, сиқыр,

арам әрекеттері үшін ату жазасына кесемін.

Топырлаған шу басталып кетеді. Қызыл әскерлер мылтықтарын кезей бастайды.

КОМИССАР

Кімде кім риза болмаса, оларды аруақтарға тура жол тартқызамыз. Туяқтарына жол ашатын біз боламыз.

Қызыләскерлер Атабекті шығарып, тас құдықтың алдына тұрғызып, атады. Атабек құлайды. Комиссар Атабектің денесін аударады.

КОМИССАР

Бітті бәрі, фильмнің соңы, сиқыр алжыған шалдың түбіне жетті. Менің сиқырым одан күшті екенін көрдіңдер ме?!

Кенеттен Атабек КОМИССАРДЫҢ қолын бас салады. КОМИССАР

шошып кетеді.

АТАБЕК *қарлығып сөйлейді*

Жарқын болашаққа менімен алға бас!

КОМИССАР

ААА!

Найзағай жарқылдап, дүлей жел соғып, нөсерлі жаңбыр жауады. Жылаған, күлген , тылсым дыбыстар естіліп жатыр. КОМИССАР ақырында қолын тартып алады.

КОМИССАР

Vater unser! Оған қарамаңдар! Тезірек өртеп жібер!

АДАМДАР

Атабек тірі ме?

КОМИССАР

Татар-моңғол тепкісінің ұрпақтарын тезірек неге атып тастамайсыңдар! Әрине, жолдас Қызылеровтан басқасын.

Атыс басталып кетті. КОМИССАР қолын аспанға созады.

КОМИССАР

Жер отының рухы мен пірлерінен басқа кім бар еді? Ұлы жеңіске күәгер болуға бәріңді шақырамын. Бұл шал о дүниеден қайтпасын, кеткені кеткен, өлгені өлген.

Қорлан шатырдан жүгіріп шығып, Комиссарды атпақшы болады, Қарасарт қолынан тапаншаны қағып жіберіп, қамшымен аяғын осып жібереді, ол құлайды.

КОМИССАР *мазақтайды*

Оқыс-қоқыс, мүлт-мүлт

Бұл қайдан шыққан Фанни Каплан?

Қызыләскерлер қолдарына факел алып, атылған адамдардың етіктерін шешіп алып жатыр. Қарасарт Шахмарданның денесін сахнадан лақтырып жібереді.

ҚАРАСАРТ

Құдық терең. Енді тынышталдың ба? Өте әділ, жүрек жұтқан батыр, аңшы едің, қазір кімсің? Ешкімге керегі жоқ арам еттің бір тілімі ғана. Құдықты уландыратын. Етігі де жоқ. Ешкім енді сені есіне де алмайды.

Ай туып, қасқырлар тауға шығып, айға қарап ұлып жатыр. Қарасарт та оларға ұлиды. КОМИССАР да оларға қосылып ұлып жатыр.

КОМИССАР

Шіркін-ай, қан араласқан жусанның иісіне құмармын. Осы бүкіл дүниежүзілік революция иісіне.

Барлығы кетеді.

15 КӨРІНІС.

ШАХМАРДАН сахна алдында жатыр. АТАБЕКтің рухы қалқып жерге түседі. ШАХМАРДАН көзін ашады.

ШАХМАРДАН

Бәрі бітті. Мен өлген сияқтымын. Мен денемді тастаған рухпын ба? Неге мұнда тастай қатты, мұздай суық?

АТАБЕКТІҢ РУХЫ

Тағдыр жолың аяқталған жоқ. Сен тірісің.

ШАХМАРДАН

Атабек? Бұл сіз бе? Сізді өлтірген сияқты еді ғой.

АТАБЕКТІҢ РУХЫ

Мені өлтірген жоқ. Мен демімді тартып, денемнен ұшып кеттім.

Біз өлмейміз, біз пәни өмірден бақи өмірге көшеміз.

Осы дүниеде сенің әлі бітпеген істерің бар.

ШАХМАРДАН

Қандай істер?

АТАБЕКТІҢ РУХЫ

Алдымен құдықтан шық. Енді жан дерті мен жарасы жоқ.

.

Шахмардан сахнаға көтеріледі.

ШАХМАРДАН

Мен ойлағаннан оңай екен.

АТАБЕКТІҢ РУХЫ

Саған өзімнің күш-қуатымды беремін.

Сен бұған баяғыдан дайынсың.

ШАХМАРДАН

Оларды не қыламын? Саған мылтық пен пулеметтерге қарсы көмектеспеді ғой.

АТАБЕК РУХЫ

Көмектеспеді. Жаулар арам пиғылымен алаңдатты.

ШАХМАРДАН

Сізді әрқашан құрметтейтінмін. Қазір де құрмет тұтамын. Бірақ, неге мен ақылымнан адасқан сияқтымын. Жынмен сөйлесіп тұрмын ба?

АТАБЕКТІҢ РУХЫ

Жоқ. Бұл шын болып жатыр. Сенің сиқырлық қуатың күшейіп шығады. Көмектесетініне үмітім зор. Сен де дұрыс айтып отырсың, пулемет те өте маңызды. Кейде сиқыр күшті, кейде мылтық.

ШАХМАРДАН

Сиқыр қарудан күшті болушы ма еді?

АТАБЕКТІҢ РУХЫ

Тапаншалы сиқыршыдан, пулеметші сиқыршы артық.

Шахмардан жайрап жатқан өлі денелерді көреді. Шахмардан жылап, аспанға қарап айқайлайды.

ШАХМАРДАН

Неге?

16.КӨРІНІС.

ШАХМАРДАН киіз үйіне келсе, үйі бос, тоналған. Оның артынан АТАБЕКтің рухы ілескен.

ШАХМАРДАН

Ұстаз, енді не істеймін?

АТАБЕКТІҢ РУХЫ

Өзің білесің.

ШАХМАРДАН

Сіз ше?

АТАБЕКТІҢ РУХЫ

Мен енді тірілердің ісіне онша араласа алмаймын, әлі осында қала тұрамын.

Шахмардан айға қарайды.

ШАХМАРДАН

Мен енді түсіндім.

17 КӨРІНІС.

Қызыләскерлер, Қарасарт пен Комиссар бала-шаға, қатын-қалаш, жарлы-жақыбай жұртты алдарына салып, айдап келеді. Олардың ішінде Қорлан да бар. Жолдағы жартаста Атабектің рухы отыр.

КОМИССАР

Тоқтаңдар! Бәрің!

АТАБЕКТІҢ РУХЫ

Қорлан!

ҚОРЛАН

Бұл кім? Кім мұнда? Адастым ба? Таныс дауыс.

АТАБЕКТІҢ РУХЫ

Мен Атабекпін, бәрі ойдағыдай.

ҚОРЛАН

Сіз? Бірақ...

АТАБЕКТІ РУХЫ

Мен қайта оралдым. Уақытша. Қорықпа. Үндеме. Біз ойша сөйлесеміз. Өлім жоқ. Сен қазір мені естіп тұрсың, жақын арада мені көретін боласың.

Атабектің рухы Комиссарға жақындайды.

АТАБЕКТІҢ РУХЫ

Кәмүнизззм, Рррепәлусия. Кәмпеске. Кімасар. Мен бәрін білемін.

Комиссар артына қарап, тапаншасына ұмтылады.

КОМИССАР

Кім бұл? Сен не білесің?

АТАБЕКТІҢ РУХЫ

Сен кімнің не екенін білесің бе?

Атабектің рухы Комиссарға қылышын сермеп, сұғып алады. Ешкім күтпеген жерден Комиссар құлайды. Қарасарт оны көріп тұр.

ҚАРАСАРТ

Тоқта! Жолдас Комиссар, не болды сізге?

Қарасарт Комиссарды сүйемелдеп жатыр.

ҚАРАСАРТ

Жағдайыңыз қалай?

Комиссар өлім азабынан жанталаса бастайды. КОМИССАР құлап, қырылдайды. Одан Комиссарға ұқсайтын бірнеше қара киімді елестер шыға бастайды.

1-КОМИССАР

Wo ist der Аrzt?

2-КОМИССАР

Дохтура!

ҚАРАСАРТ

Не болды сізге?

3-КОМИССАР

Ешқандай да арцт жоқ осы жерде. Ол, ол маған келді. Сен осылардың үлкені боласың. Сені ерлікке жарылқаймын, енді сен менсің. Менің күшім саған көшеді. Тез арада. Дайын бол.

ҚАРАСАРТ

Әрқашан дайынмын! Ал күш ше?

Жедайлардікі сияқты ма? Сіз олар туралы

айтқандай? Ана жерде тұрған кім? Мұнда тек қана мен.

КОМИССАР

Мен оны көріп тұрмын, жақында сен де

көретін боласың. Мен сияқты ақымақ болма.

Бүкіл күшіңді сал. Қош болғайсың, мен кеттім.

Атабектің рухы Қарасарттың желкесінен қойып жібереді. Қарасарт шалқалақтап, кері шегінеді. Адамдардың ішінде келе жатқан Қорлан, Қарасарттың бірдеңеден жалтарып, сытылып кетпекші болғанын көріп қалады. Қарасартқа Комиссардан шыққан үш елесі қонады. Қарасарт ырғалып барып, Комиссардың денесінің жанына құлайды.

КАРАСАРТ

Мен енді түсінейін дедім. Мен сеземін. Сезіп тұрмын. Мен бұдан былай және мәңгілікке Комиссармын.

Қорлан Атабек пен Комиссар рухтарын көріп тұр.

ҚОРЛАН

О, аруақтар! Бізді есіркеңдерші, өтінемін.

Қарасарттың ән салып жатқаны естіледі. Әуені

I shot the sheriff әнінікі.

ҚАРАСАРТ

Оқ ысқырып, басыма кірді

Анам соғысқа барма деді

Комиссар келді биыл

Айқайлайды ––kill, kill, kill.

Қатыныма келдім, қасында қондым ,

Жас қатынмен тамаша.

Комиссар әйелді тартып алды ғо

yes it’s time for war, war, war.

Далаға шықтым, үйді жақтым

Камисардын басын шақтым

Қатыныммен атқа мініп, шаптық біз

Who will fix the mess, tell me please

3 АКТ.

Біздің күресіміздің қағидасы- біз немесе бізді.

18-КӨРІНІС.

Қызыләскерлермен бірге Қарасарт пен Қорлан күл талқаны шығып, тоналған ауылда. Комиссардың денесі олардың жанындағы дөңде жатыр.

ҚАРАСАРТ

Ал Қорлан, маған тиесің бе? Шахмарданның көзін құрттым. Енді сен заңды түрде менікісің. Сендей сұлу жерде қалмау керек. Маған коммунис ұл туып бересің.

ҚОРЛАН

Орыс кемесі туралы естідің бе?

ҚАРАСАРТ

Кайдағы орыс кемесі? Бізде теңіз бар ма еді?

ҚОРЛАН

Менің бүкіл жақындарымды өлтірген адамның

құшағына қалай кіремін?

ҚАРАСАРТ

Сүйінішпен. Мен саған жаңа өмірді тарту етемін. Сен қылмыскер екеніңді білесің бе? Өзіңнің бақытыңа сенбейсің бе?

ҚОРЛАН

Қарасарт, күйеуімнің денесі суып үлгерген жоқ. Мен қаралымын жесірмін. Жылын, асын беруім керек. Адамша арулап жерлеу керек. Әйтпесе...

Қорлан үнсіз қалады.

ҚАРАСАРТ

Әйтпесе не? Мұндай бақыттан тілің байланып қалды ма?

Қорлан біраздан кейін сөзін жалғастырып кетті.

ҚОРЛАН

Әйтпесе сенің Комиссарың соңғы емес пе?

ҚАРАСАРТ

Өзің тағы көріпкел ме едің?

ҚОРЛАН

Жоға. Бірақ адамша өмір сүріп, адамша өлу керек.

19-КӨРІНІС.

Тоналған ауылдың киіз үйлері өртеніп, түтіні бықсып жатыр.

Жанған заттар шашылып жатыр. Бір қара үйдің шаңырағы ортасына түсіп қалған. Үйдің жанында бесіктегі бала жылап жатыр. Бесікті сегіз жасар қыз тербеп отыр. Қыз бесікті тастап, Қарасартқа жақындайды.

ҚЫЗ

Сіз екі дүниенің ортасында тентіреп жүрсіз. Сіз бүгін өлесіз.

Қыз дауысын көтереді.

ҚЫЗ

Бүгін барлығың өлесіңдер. Биыл. Анау сияқты.

Қыз Комиссарды көрсетеді.

ҚАРАСАРТ

Сен кімсің?

Барлығы қыздан безіп, қашады, Қарасарт оған қамшысын сермейді, ол сықылықтап бесікті төңкеріп, қаша жөнеледі. Бесік бос. Қарасарт қызды бірнеше рет атады, басқалар да қызды ата бастайды, кейбіреуі оған тиеді де, бірақ ол сықылықтап күліп, ары қарай қашып, кете береді.

ҚАРАСАРТ

Бұл сағым. Сендер атеис емессіңдер ме, сабыр болыңдар. Үрейге берілмеңдер. Қорқақтарды атып тастаймын. Ешкім ештеңеден қорықпайды, мен де ешқашан ешкімнен еш жерде қорықпаймын.

20-КӨРІНІС.

Шахмардан тас қараңғыдан шығып, Қарасартқа қылышпен шабуыл жасайды. Қарасарт қорықпай, өзінің қылышын суырып алады.

ҚАРАСАРТ

Енді маған осы қалып еді!

ШАХМАРДАН

Шық жекпе-жекке!

ҚАРАСАРТ

Сен өлмеп пе едің?

ШАХМАРДАН

Сен өлесің! Жекпе-жек!

Апыр-топыр айқас. Қарасарт сытылып шығып, Шахмарданды атып жібереді. Шахмардан құлайды.

ҚАРАСАРТ

Міне сендердің батыр-қорғаушыларың.

Қан мен ласқа батқан. Енді білдіңдер ме күштің кімде екенін?

ҚОРЛАН

Өлді, біздің батыр өлді.

Қорлан Шахмарданның қолын шешіп, кірін сүртеді. ҚОРЛАН шыңғырып жібереді.

ҚОРЛАН

ААА! Тірі екен.

Қарасарт жақындап.

ҚАРАСАРТ

Неменеге шыңғырдың?

ҚОРЛАН

Мені ал да, оны босатшы.

ҚАРАСАРТ

Сені не қыламын, керек емессің маған.

ҚОРЛАН

Менің сиқырым бар. Саған пайдам тиеді.

ҚАРАСАРТ

Мен өзім бәрін білемін. Коммунистердің сиқыры даланың көзбояушылығынан күшті.

ҚОРЛАН

Мен саған Атабектің ілімі мен күшінің сырын ашамын. Шахмарданды босат.

ҚАРАСАРТ

Кет әрмен, қолымды байламай. Бар анда, жұмысқа жазыл. Сендерді құлдықтан босаттық. Қуаныңдар.

21-КӨРІНІС.

Шахмардан орындықта байлаулы отыр. Қарасарт оның алдында тұр.

ҚАРАСАРТ

Сен енді өлдің. Мен сенің қалай тіріліп кеткеніңді білгім келеді. Бұл кез келгеннің қолынан келіп жатқан жоқ.

ШАХМАРДАН

Мен өлген жоқпын, сендер мүлт кеттіңдер..

ҚАРАСАРТ

Екі рет? Біз сені өлтіреміз, бізге келуіңді тоқтатпасаң, осылай істей береміз. Ұқтың ба? Революция жауларымен сөзіміз қысқа. Қабырғаға тұрғызамыз. Үнемі қабырғаға.

ШАХМАРДАН

Мен кеше ғана осы сөзді естідім. Неліктен сендердің революцияларыңның жаулары бітпейді.

ҚАРАСАРТ

Неге, неге? Өйткені революция ол мен!

Ал сен Комиссардың жанында боласың. Көн!

22- КӨРІНІС.

Комиссар табытта жатыр, Шахмардан жанында отыр. Оның артында қызыләскерлер хоры.

Бәрімізді өлтірді баяғыда.

Кім қалды осы далада.

Өлдік,көндік, үнсіз айқайладық

Оңбағандар өрге, төрге шықты.

Оң аяққа бас

Сол аяқты кім басты? Албасты.

Сен бізден кете алмайсың

Біздің бұйрықты тыңдайсың,

Тек ғана алға, алға айда,

Ұлы елім, балғаң қайда!

Орағыңды дайында!

Эй, эй, ешкімді аяма – тұр, отыр

Өлтіру керек болса - өлтір.

Сен жауыз емессің, сен жаман емессің.

бізді немесе біз

тірі қалмаймыз.

КОМИССАР табыттан тұрып, хорды дирижерлап жатыр.